钦定古今图书集成/明伦汇编/闺媛典/第311卷 > 皇清四十四 > 戴期鹏妻孙氏
## 钦定古今图书集成/明伦汇编/闺媛典/第311卷 > 皇清四十四 > 戴期鹏妻孙氏

按《桐城县志》：“孙氏，戴期鹏妻，成都县令戴弘烈母，前少司马孙晋同胞姊也。鹏家贫，茹苦读书一切不问。氏奉舅姑甘旨无缺，克尽孝道，事夫以礼。时晋已通籍贵显，氏惟甘淡素，绝不以弟贵骄人。年二十八，即丧所天，当夫病，亲视汤药。”

衣不解带。经年既殁，脱簪珥以供含殓。是时长子弘烈、次子研皆不满十龄，又值世变，流离播迁，以保上全下，犹克教子读书。故弘烈得登贤书，而研亦膺岁荐。暮年弘烈出仕，犹躬亲井臼如平时，训子孙以礼。一门孝友姻睦，同居数十年无间。年臻大耋不衰。御下以慈，与人以敬，待宗族亲戚以厚。古所称贤母，不加于兹。康熙二十五年，学使者题请奉

旨“建坊。”